CELEX: 22001D0111(06)
Language: hr
Date: 2000-10-27 00:00:00
Title: Odluka Zajedničkog odbora EGP-a br. 91/2000 od 27. listopada 2000. o izmjeni Priloga XI. (Telekomunikacijske usluge) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               124
            
         22001D0111(06)
   
               L 007/13
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 91/2000
   od 27. listopada 2000.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom kojim se prilagođava Sporazum o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XI. Sporazumu je izmijenjen Odlukom Zajedničkog odbora EGP-a br. 67/2000 od 2. kolovoza 2000. (1)
               
            
         
               (2)
            
            
               Direktivu 2000/31/EZ Europskog parlamenta i Vijeća od 8. lipnja 2000. o određenim pravnim aspektima usluga informacijskog društva na unutarnjem tržištu, posebno elektroničke trgovine (Direktiva o elektroničkoj trgovini) (2), treba unijeti u Sporazum.
            
         
               (3)
            
            
               Direktivu 2000/31/EZ potrebno je prilagoditi za potrebe Sporazuma,
            
         ODLUČIO JE:
   Članak 1.
   Iza točke 5.g (Direktiva 1999/93/EZ Europskog parlamenta i Vijeća) Priloga XI. Sporazumu umeće se sljedeća točka:
   
               „5.h
            
            
               
                  32000 L 0031: Direktiva 2000/31/EZ Europskog parlamenta i Vijeća od 8. lipnja 2000. o određenim pravnim aspektima usluga informacijskog društva na unutarnjem tržištu, posebno elektroničke trgovine (Direktiva o elektroničkoj trgovini) (SL L 178, 17.7.2000., str. 1.).
               U svrhu ovog Sporazuma odredbe Direktive tumače se sa sljedećim prilagodbama:
               U situacijama iz članka 5. stavka 1. točke (g) vezano uz države EFTA-e, identifikacijski broj PDV-a je broj dodijeljen ponuditelju usluge sukladno njegovom nacionalnom zakonodavstvu.”
            
         Članak 2.
   Tekstovi Direktive 2000/31/EZ na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 3.
   Ova Odluka stupa na snagu 28. listopada 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 27. listopada 2000.
      
         
            Za Zajednički odbor EGP-a
         
         
            Predsjednik
         
         G. S. GUNNARSSON
      
   
   
      (1)  SL L 250, 5.10.2000., str. 50.
   
      (2)  SL L 178, 17.7.2000., str. 1.
   
      (3)  Navode se ustavni zahtjevi.